[ca] El projecte té com a objectiu principal revaloritzar la tradició ceràmica del Vendrell a través del disseny i producció d'envasos sostenibles per a la distribució de líquids comestibles produïts a nivell local. Per a això, s'han implementat tecnologies de fabricació digital en les tècniques artesanals amb la finalitat d'actualitzar el sector artesà-industrial local. Amb la investigació i disseny d'aquests recipients, s'ha buscat oferir una alternativa als envasos convencionals, promovent el consum responsable i l'economia circular. Mitjançant un enfocament de disseny IN-OUT/OUT-IN, s'han identificat les necessitats funcionals i estètiques del producte, tenint en compte la sostenibilitat, l'ergonomia i la durabilitat com a pilars fonamentals. El procés ha inclòs una àmplia investigació sobre la cultura terrissaire, la cerca i l'anàlisi de materials, etnografia i l'anàlisi d'usuaris, que han permès definir els requeriments tècnics dels recipients i les expectatives dels consumidors. Per validar els requeriments, s'han produït prototips funcionals que han aconseguit complir amb els objectius establerts. També s'ha contemplat un pla d'industrialització que optimitza l'ús de recursos locals i tecnologies sostenibles i alhora es connecta amb els Objectius de Desenvolupament Sostenible (ODS). Per canalitzar la investigació de la ceràmica d'El Vendrell i la producció dels recipients, s'ha plantejat i desenvolupat, de manera preliminar, la marca de ceràmica Palfuriana Ceramics, que té com a objectiu preservar els usos tradicionals de la ceràmica local i modernitzar-la per mantenir viu el seu llegat. Finalment, el projecte planteja una estratègia de màrqueting que posiciona els envasos ceràmics com una opció diferenciada en el mercat de productes ecològics i gourmet, contribuint tant a la preservació de l'ofici de terrissaire com a la reducció de l'ús de plàstics en la indústria alimentària.

[en] The project's main objective is to revalue the ceramic tradition of El Vendrell through the design and production of sustainable containers for the distribution of locally produced edible liquids. To achieve this, digital manufacturing technologies have been implemented in artisanal techniques with the aim of modernizing the local artisan-industrial sector. The research and design of these containers seek to offer an alternative to conventional packaging, promoting responsible consumption and the circular economy. Through an IN-OUT/OUT-IN design approach, the functional and aesthetic needs of the product have been identified, considering sustainability, ergonomics, and durability as fundamental pillars. The process has included extensive research on pottery culture, material search and analysis, ethnography, and user analysis, which have permited the definition of the technical requirements of the containers and the expectations of the consumers. To validate these requirements, functional prototypes have been produced, successfully meeting the set objectives. An industrialization plan has also been created, optimizing the use of local resources and sustainable technologies while aligning with the Sustainable Development Goals (SDGs). To channel the research of El Vendrell ceramics and the production of the containers, the Palfuriana Ceramics brand has been preliminarily developed. Its objective is to preserve the traditional production of local ceramics and modernize them to keep the legacy alive. Finally, the project proposes a marketing strategy that positions ceramic containers as a differentiated option in the market for ecological and gourmet products, contributing both to the preservation of the pottery craft and to the reduction of plastic use in the food industry.